การายงานการดำเนินงานของสำนักงานตำรวจ มหาวิทยาลัยรังสิต
ตามเกณฑ์ AUN-QA ปีการศึกษา 2568
Criteria 7: สิ่งอำนวยความสะดวกและโครงสร้างพื้นฐาน (Facilities and Infrastructure)
7.8 The competences of the support staff rendering services related to facilities are shown to be identified and evaluated to ensure that their skills remain relevant to stakeholder needs. (มี (1) การกำหนด และ (2) การประเมินสมรรถนะของบุคลากรสายสนับสนุนที่ปฏิบัติงานด้านการให้บริการที่เกี่ยวข้องกับสิ่งอำนวยความสะดวก เพื่อให้แน่ใจว่าทักษะของบุคลากรสายสนับสนุนเหล่านั้นยังคงสอดคล้องกับความต้องการของผู้มีส่วนได้เสีย)
สำนักงานตำรวจมหาวิทยาลัยรังสิตมีการกำหนดสมรรถนะ (Competency Identification) ของบุคลากรสายสนับสนุนที่ปฏิบัติงานด้านสิ่งอำนวยความสะดวกและความปลอดภัยอย่างชัดเจน โดยอ้างอิงจาก โครงสร้างการบริหารงาน ภาระงาน และคำอธิบายลักษณะงาน (Job Description) รวมถึงคุณสมบัติเฉพาะตำแหน่ง (Job Specification) ของแต่ละสายงาน เช่น งานจราจร งานสายตรวจ งานประจำอาคาร และงานนวัตกรรม (CCTV และศูนย์วิทยุ)
ทั้งนี้ หน่วยงานได้กำหนดสมรรถนะที่จำเป็นให้สอดคล้องกับพันธกิจของมหาวิทยาลัยและความต้องการของผู้มีส่วนได้เสีย เช่น นักศึกษา บุคลากร และผู้มาติดต่อ โดยครอบคลุมทั้ง ความรู้ (Knowledge) ทักษะ (Skills) และสมรรถนะในการปฏิบัติงาน (Competency) ตามแนวคิด Dynamic Job Description เพื่อรองรับการเปลี่ยนแปลงของภารกิจด้านความปลอดภัยในมหาวิทยาลัย
ในด้านการพัฒนา หน่วยงานได้จัดทำ แผนบริหารและพัฒนาบุคลากร (Human Resource Development Plan) และ แผนพัฒนารายบุคคล (Individual Development Plan: IDP) โดยใช้ข้อมูลจาก
- ผลการประเมินผลการปฏิบัติงาน
- การวิเคราะห์ภาระงาน
- และตัวชี้วัดตามแผนยุทธศาสตร์มหาวิทยาลัย พ.ศ. 2565–2569
มาใช้ในการกำหนดแนวทางการพัฒนาสมรรถนะของบุคลากรให้สอดคล้องกับภารกิจของหน่วยงาน
ในส่วนของ การประเมินสมรรถนะ (Competency Evaluation) สำนักงานตำรวจมหาวิทยาลัยรังสิตมีกระบวนการติดตามและประเมินผลอย่างเป็นระบบ โดยใช้เครื่องมือและรายงานต่าง ๆ ได้แก่
- รายงานการประเมินผลการปฏิบัติงานประจำปี
- รายงานการปฏิบัติงานรายเดือน (Monthly Report)
- รายงานการประเมินองค์ความรู้ของบุคลากร
- การประเมินผลการฝึกอบรมผ่านแบบทดสอบก่อน–หลัง (Pre-test / Post-test)

เพื่อใช้ในการติดตามพัฒนาการของบุคลากรในแต่ละสายงาน
ผลการดำเนินงานพบว่า บุคลากรสายสนับสนุนของสำนักงานตำรวจมหาวิทยาลัยรังสิต ร้อยละ 93.5 ได้รับการพัฒนาทักษะที่จำเป็นต่อการปฏิบัติงาน ผ่านการเข้าร่วมโครงการฝึกอบรมและกิจกรรมพัฒนาศักยภาพ โดยสามารถนำความรู้ที่ได้รับไปประยุกต์ใช้ในการปฏิบัติงานจริง เช่น การปรับปรุงกระบวนการทำงาน การใช้เทคโนโลยีสนับสนุนงาน และการเพิ่มประสิทธิภาพในการให้บริการด้านความปลอดภัย
นอกจากนี้ หน่วยงานยังมีการพัฒนาสมรรถนะบุคลากรอย่างต่อเนื่องภายใต้แนวคิด Dynamic Organization องค์กรที่สามารถปรับตัว เปลี่ยนแปลง และพัฒนา ได้อย่างต่อเนื่อง เพื่อให้สอดคล้องกับสภาพแวดล้อม ภารกิจ และความต้องการของผู้มีส่วนได้เสียที่เปลี่ยนแปลงอยู่ตลอดเวลาได้แก่
- Dynamic Mission  ปรับตัวตามพันธกิจที่เปลี่ยนแปลง
- Dynamic Job Description  ปรับบทบาทหน้าที่ให้เหมาะสม
- Dynamic IDP  ปรับแผนพัฒนารายบุคคล
- Dynamic Working Result  ปรับกระบวนการทำงานให้มีประสิทธิภาพ
เพื่อให้บุคลากรสามารถปฏิบัติงานได้อย่างมีประสิทธิภาพ และสอดคล้องกับความต้องการของผู้มีส่วนได้เสียที่เปลี่ยนแปลงอยู่เสมอ
จากกระบวนการดังกล่าว แสดงให้เห็นว่าสำนักงานตำรวจมหาวิทยาลัยรังสิตมีการ กำหนดและประเมินสมรรถนะของบุคลากรสายสนับสนุนอย่างเป็นระบบ และสามารถพัฒนาทักษะของบุคลากรให้ยังคง สอดคล้องกับความต้องการของผู้มีส่วนได้เสีย (Stakeholder Needs) ได้อย่างต่อเนื่อง

รายการหลักฐาน
1. ตรม.R7.8.01 การประเมินสรรถนะของบุคลากรสายสนับสนุนที่ปฏิบัติงานด้านการให้บริการที่เกี่ยวข้องกับสิ่งอำนวยความสะดวก [รายการหลักฐาน 30 ชิ้น]

